નવીદિલ્હી : પીપીએફ અને પોસ્ટ ઓફિસ ડિપોઝિટ જેવી નાની બચતની યોજનાઓ ઉપર વ્યાજદરને ટૂંક સમયમાં જ બેંક ડિપોઝિટ સાથે જોડી દેવામાં આવે તેવા સંકેત દેખાઈ રહ્યા છે. આર્થિક બાબતોના સેક્રેટરી શક્તિકાંત દાસે માહિતી આપતા કહ્યું છે કે, આ દિશામાં હિલચાલ ચાલી રહી છે. નાની બચતની સ્કીમ ઉપર વ્યાજદરોને વારંવાર સુધારવા અને સમીક્ષા કરવા માટેની રૂપરેખા ઉપર પહોંચવા માટે જુદા જુદા વિકલ્પો ઉપર ચર્ચા ચાલી રહી છે. તેમણે કહ્યું હતું કે, વ્યાજદરોને નક્કી કરવાની નીતિ પણ તૈયાર થઇ રહી છે.